**Vine noaptea**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vine noaptea încărcată

de după un colț de casă

sub picioarele-i apasă

strada lungă, ordonată.

Fug copiii peste dale

parcă ar fugi de râie

scăpărându-le-n călcâie

gândurile mele pale.

S-a golit întreaga stradă

de potăi și de pisici

numai eu mai stau pe-aici

oferindu-mă drept pradă.

Mi-a suflat noaptea în spate

gâfâind și ea speriată:

n-ai văzut cumva o fată

cu privirile furate?

Am rămas tăcut de-ndată

rezemând un colț de casă

i-am răspuns că nu-mi mai pasă;

pleacă noaptea încărcată.